Kort før klokken 20.00 kom en 20-årig mand ind i Aldi, der ligger på Odinsvej i Vejgaard. Da han ville gå ud af butikken uden at betale for de tre flasker rom han havde taget, truede han personalet med en proptrækker. Politiet blev tilkaldt og anholdt manden fem minutter efter på Hadsunvej. Politiet betragter episoden som et røveri og regner med, at manden fremstilles i grundlovsforhør fredag.

Opsummering:
Røveri i supermarked i Aalborg kort før lukketid torsdag aften.